มีอะไรกันหลังปจด.หมด1วันจะท้องไหมคะหรือถ้าผ่าไฟแดงแล้วจะท้องไหมคะ
สวัสดีค่ะ หากนับจากวันแรกที่มีประจำเดือนมา (ไม่ใช่วันที่ประจำเดือนหมด) จนถึงวันที่มีเพศสัมพันธ์ หากนับได้ไม่เกิน 7 วัน จะถือว่าอยู่ในระยะปลอดภัย โอกาสในการตั้งครรภ์นั้นถือว่าน้อยมาก คือน้อยกว่า 1% แต่หากเลย 7 วันไปแล้ว โอกาสในการตั้งครรภ์ก็จะมากขึ้นเรื่อยๆ ตามจำนวนวันที่เพิ่มขึ้นอย่างไรก็ตาม การนับระยะปลอดภัยแบบหลัง 7 วันนี้ จะใช้ได้ในกรณีที่มีระยะห่างระหว่างรอบประจำเดือนไม่สั้นเกินไป คือมีระยะห่างมากกว่า 24 วันขึ้นไป หากมีระยะห่างระหว่างรอบประจำเดือนสั้นกว่านี้ ก็จะนำมาใช้ไม่ได้ส่วนการมีเพศสัมพันธ์ในขณะที่มีประจำเดือนมาอยู่นั้น อาจเสี่ยงต่อการติดเชื้อโรคติดต่อทางเพศสัมพันธ์ต่างๆ ได้ง่ายขึ้น เช่น HIV เริม ซิฟิลิส หนองใน หูดหงอนไก่ ไวรัสตับอักเสบบีและซี เป็นต้น ดังนั้น แนะนำควรใช้ถุงยางอนามัยเมื่อมีเพศสัมพันธ์ค่ะ